
BINGO. 1500 KIIO Dl COCA CONFISCA 



UN biaha mas Kustwacht a dal baho 
mundo un golpi fuerte. Un Go-Fast cu 
droga abordo a wordo para door di nav- 
enan di Kustwacht den oranan di mar- 
duga. Abordo a bin descubri un cantidad 
grandi di droga. 

Kustwacht a mira e boto sospechoso aki 
riba nan radar y a bay su direccion. Du- 
rante control a resulta cu tabata un nave 
estilo Go Fast cu tabata nabega den awa 
teritorial di Aruba. 

E miembronan di tripulacion tabatin mas 
cu 1500 kil di droga abordo di e nave. E 
cuatro hombernan y e bultonan a wordo 
entrega na Cuerpo Policial di Aruba pa 
mas investigacion. 

E tipo di accionnan aki ta posibel danki na 
e bon cooperacion entre Kustwacht Cari- 
bisch Gebied, Cuerpo Policial di Aruba y 
partnernan internacional di e cadena di 
husticia. 

Ta cantidad grandi di droga a bin ta wor- 
do confisca desde cu na inicio di augustus 
a kita 500 kilo for di riba mercado. Despu- 
es a confisca mas cu 2.200 kilo y reciente- 
mente 3 mil kilo a keda confisca den awa 
teritorial internacional. 

Sector PUBLICO ta contribui 
mas tanto na e subida 
den credito domestico 

Resumen di e Relato Mensual di augustus 201 9 



Desaroyo monetario 

Compara cu juli 2019, e cantidad di placa den circula- 
cion a crece cu Afl. 66,9 miyon te na Afl. 4.446,6 miyon 
den e luna di augustus 2019. Esaki a resulta for di un 
subida den tanto e activo domestico netto (+Afl. 41,1 
miyon) y den e reserva di divisa netto (+Afl. 25,7 mi- 
yon). 

E expansion den e componente domestico pa cu e can- 
tidad di placa den circulacion ta relata na e aumento 
den credito domestico (+Afl. 45,4 miyon). Esaki a wor- 
do causa door di aumento den ambos credito bancario 
netto na e sector publico (+Afl. 32,1 miyon) y credito 
bancario na e sector priva (+Afl. 13,3 miyon). 

E crecemento den credito bancario netto na e sector pu- 
blico tabata door di un reduccion den deposito di gobi- 
erno pa cu Afl. 31,9 miyon. Tambe, hipoteca di vivienda 
y credito na empresa a subi cu Afl 8,8 miyon y Afl. 8,2 
miyon, respectivamente, mientras credito na consumi- 
dor a baha cu Afl. 3,7 miyon. 

Den augustus 2019, e compra netto di divisa for di pu- 
blico (+Afl. 220,6 miyon) tabata mas cu e benta netto di 
divisa na publico (-Afl. 194,9 miyon). E compra netto di 
divisa ta relaciona principalmente cu entrada genera 
for di turismo. Benta netto di divisa ta resulta for di e 
importacion di mercancia, otro inversionan, y otro ser- 
vicionan. 


Inflacion 

E nivel general di prijs, cu ta wordo midi door di e indice 
di prijs di consumo, a registra un subida di 4,0 porcien- 
to den e luna di augustus 2019 compara cu augustus 
2018. E contribuyente principal na e aumento aki ta- 
bata e componente “Cuminda y Bebida No-Alcoholico”. 
Pa loke ta trata e promedio anual di e tasa di inflacion, 
esaki a registra 4,1 porciento na augustus 2019, com- 
para cu 4,2 porciento na juli 2019. 

Entrada di Gobierno 

Entrada total di gobierno a suma Afl. 95,7 miyon na 
augustus 2019, cual ta Afl. 4,0 miyon mas cu e mesun 
luna di e aña anterior. Esaki a resulta for di un subida 
den entrada di impuesto (+Afl. 9,4 miyon) y un caida 
den entrada no relata na impuesto (-Afl. 5,5). 

E expansion den entrada di impuesto a wordo causa 
principalmente pa mas impuesto riba ganashi (+Afl. 
4,5 miyon), impuesto riba benta di negoshi (+Afl. 4,1 
miyon), impuesto riba salario (+Afl. 2,0 miyon), im- 
puesto riba entrada (+Afl. 1,5 miyon), y impuesto riba 
divisa (+Afl. 1,3 miyon). Di otro banda, entrada di im- 
puesto riba propiedad (-Afl. 3,2 miyon) a baha pa e luna 
aki ora di compara cu e mesun luna di e aña anterior. 

Turismo 

Tuma nota cu e cifranan di turismo no tabata disponi- 
bel na momento di publicacion di e relato aki. 

Acusado: 

Mi ta admiti di ta adicto na pornografia 


DIABIERNA mainta Corte a trata e caso di pornografia 
infantil cu ta algo cu no ta mira na Aruba, por lo menos 
den Corte. Apesar cu tin e delito aki den ley, a resulta cu 
Aruba no tin e instrumentonan pa por detecta e practica 
di pornografia infantil. 

Esaki tabata e prome caso di indole aki, cu autoridad- 
nan local a logra traha riba dje despues di un coopera- 
cion estrecho cu funcionarionan di RST Corsou cu awo 
ta dispone di e ekiponan necesario. 

E acusado den e caso aki ta e homber Jacintho Lacle, 
kende a admiti na Polisnan mesora na momento di su 
detencion, cu e ta adicto na pornografia. Hues a bolbe 
puntr’e si e ta admiti e acusacion y el a bisa cu si y e 
Magistrado a bisa e ora cu e ta pasa pa repasa su situa- 
cion personal. 

A mustr’e cu a laga traha rapport psicologico y di re- 
classering. Funcionarionan di Reclassering despues di 
tene diferente sesion cu e acusado, a conseha pa dun’e 
un castigo combina, mirando su arepentimento y pa 
pone bou guia psicologico. 

Den e evaluacion psicologico a bini dilanti cu e acusado 
ta un persona cu no por expresa su mes facilmente y e 
tin hopi rabia wanta. E ta emocionalmente stabiel y e 
chens cu e por ripiti esaki no ta hopi pasobra e ta con- 
sciente cu loke el a haci no ta corecto. 

E acusacion contra Lacle ta cu den e periodo di augus- 
tus 2018 te cu juni 2019, el a haci su mes culpabel di 
tin material di pornografia infantil den su poder, pero 
tambe a ofrece esaki na otronan y a distribui esaki. 
Segun Fiscal a splica, a logra trece e caso aki dilanti 
danki na herment nobo cu husticia a haya na nan dis- 
posicion. E seccion di RST na Corsou a haya software 
for di un organisacion na Merca cu ta combati porno- 
grafia infantil. E sistema aki ta detecta IP-addressnan 
cu ta bay riba sitenan of ta baha material di porno- 
grafia infantil. Apesar cu e IP-address ta cambia, via 
investigacionnan a bin cay riba e acusado aki. 
Representante di Ministerio Publico a papia di e efecto 
y daño cu tin den pornografia infantil, con esaki ta af- 
ecta muchanan. “Unabes bo plama e material aki, no 
tin forma pa hala esaki bek aden,” Fiscal a bisa den su 
rekisitorio. 

E1 a haci un analisis y comparacion cu casonan similar, 
principalmente na Hulanda pa mira ki demanda e lo 
por haci contra e acusado, kende a papia masha poco 
durante tratamento di su caso. Finalmente el a con- 
clui cu e demanda adecua lo ta 24 luna, di cual 6 luna 
ta condicional y 2 aña di prueba. Tambe el a pidi pa e 
sigui curso di Reclassering. 

Su Abogado tampoco a papia mucho mirando cu su cli- 
ente a acepta su culpabilidad y solamente a haci un 
apelacion pa tene cuenta cu mas su cliente keda den 
KIA, e no por produci su entrada y ta core riesgo di 
perde su cas. 

Hues a cera tratamento di e caso y dicidi, despues di 
studia e caso, pa dicta sentencia mesora. Mirando e 
acusado directamente den su cara, el a bis’e cu un caso 
di pornografia infantil ta algo hopi serio. “Muchanan ta 
wordo mal uza, y esaki ta afectanan. Loke bo a haci ta 
completamente robes.” 

Hues a splica tambe, na momento di lesa e sentencia, 
cu na Hulanda ta pone e atencion of enfasis, ora di im- 
pone un castigo cu ta bay tin un efecto represivo, cu ta 
evita ripiticion. Tambe a tene cuenta cu e ta un first 
offender, cu el a admiti mesora di ta fout, y tambe e 
cantidad di file envolvi den e caso aki, cu ta 25.000. 
Teniendo cuenta cu tur esaki, e Hues ta haya cu e de- 
manda di fiscal ta demasiado halto. P’esey a dicidi di 
impone 18 luna di cual 12 luna ta condicional, 3 aña di 
prueba y guia di Reclassering. 















4 


AWEMainta 


Diasabra, 30 November 2019 


Encuesta di Corupcion ta sigui te cu 5 di december 





DESDE 8 di november 2019, Banco Central di 
Aruba (BCA) ta ehecutando bao di nos comunidad e 
“Encuesta di Corupcion” pa evalua e nivel percibi di 
corupcion na Aruba. BCA kier informa e publico cu 
e encuesta aki ta wordo prolonga te cu 5 december 
proximo. 

E meta di e encuesta aki ta pa BCA adkiri informa- 
cion valioso tocante e experiencia y percepcion di 
nos ciudadanonan pa cu e nivel di corupcion y tam- 
be riba posibel accionnan corectivo y/of medidanan 
efectivo pa combati e fenomeno aki. 

Den e encuesta aki, corupcion ta wordo defini como 
abuso di poder pa beneficio propio. E encuesta ta 
inclui, entre otro, preguntanan relata na e nivel di 
corupcion, e experiencia cu corupcion na momento 
di haci uzo di servicionan particularmente den e 
sector publico, e experiencia ora di raporta corup- 
cion, y e necesidad pa medidanan adicional pa com- 
bati corupcion. 


Pa yuda BCA colecta e datonan importante aki, 
un grupo di encuestador ta bishita diferente hogar 
y haci e entrevistanan den nomber di BCA. E en- 
cuestadornan aki tin un carnet cu e logo di BCA pa 
identifica nan mes. Nan tur tin e obligacion pa tene 
tur informacion cu nan ricibi estrictamente confi- 
dencial. 

BCA ta consciente cu gran parti di e informacion 
aki ta sensitivo y pa e motibo aki ta enfatisa cu e 
encuesta ta totalmente anonimo y ta garantisa cu 
lo trata tur informacion obteni confidencialmente 
y uze solamente riba un base agrega pa metanan 
estadistico y analitico na BCA. 

BCA ta spera cu tur personanan aserca door di e 
encuestadornan aki pa participa den e encuesta aki 
lo duna nan maximo cooperacion. Si tin cualkier 
pregunta riba e topico aki, por tuma contacto libre- 
mente cu sra. Ghislaine Paalman, na tel. 5252100 o 
via e-mail: g.d.paalman@cbaruba.org. 

Mike de Meza: 

Gobierno ta traha pa cera en bes habri refineria 



TA tristo, pero Gobierno no ta haciendo ningun intento 
pa mira si e refineria por habri su portanan. 

“E ta un situacion lamentabel y hopi tristo pa mira un 
refineria para y no tin ningun actividad mas tumando 
luga eyden,” Parlamentario Mike de Meza a bisa den 
un declaracion para dilanti e instalacionnan di e re- 
fineria. 

E1 a repasa henter e proceso cu nan a cana ora cu a 
drenta Gobierno y a haya e refineria cera. A hiba nego- 
ciacionnan intenso cu Valero, a biaha cu companianan 
estatal rond mundo te cu finalmente a yega un opera- 
dor interesa cu ta Citgo. E1 a recorda cu na momento cu 
Gobierno a cambia tabatin mas cu 600 mama y tata di 
famia trahando eyden. 

Loke e no ta compronde cu na momento cu esnan di 
Gobierno actual tabata den oposicion tabata para pa 
e refineria keda habri, haci tur lo posibel pa mantene 
habri. Pero awe cu nan ta den Gobierno no tin nada tu- 
mando luga. Hasta Prome Minister a negocia un MOU 
pa cera e refineria definitivamente. “E ta bisa cu esaki 
ta temporalmente, pero bo por scucha di su palabranan 
cu e temporal mester bira definitivo.” 

E intencion di e mandatario ey tabata pa haci e area di 
e refineria un luga pa planta marihuana y haci e sector 
aki e di dos pilar economico di Aruba. 







“Bo ta mira cu ta un Gobierno cu no tin intencion pa 
e refineria habri su portanan. A sinta cu dos partner 
den coalicion cu publicamente a bisa cu nan ta contra 
apertura di e refineria, y a yega na acuerdo cu lo no 
haci nada pa e reapertura. Y awe ta demostra cu no 
ta haci nada pa habri e refineria.” E1 a sigui bisa cu e 
Minister no ta sinta ni biaha pa busca e chens pa habri 
su portanan bek. E1 a anuncia masha contento e MOU, 
pero cu no ta mara huridicamente. Desde e acuerdo cu 
CITGO, e refineria ta di Aruba. E ta papia di 25 grupo 
interesa, pero no ta tende nada. 

Y pa colmo asunto di energia ta cay bou di Prome Min- 
ister, kende ta trahando pa cera e refineria en bes di 
habrie. Unico plan cu tin ta pa saca e terminal di e re- 
fineria y hink’e dn man di Friends & Familiy, y interes 
general no ta wordo sirbi. 

E Parlamentario ta sinti cu a gaña hopi cu ta bay habri 
e refineria pero ta cerando esaki. Y pa e motibo aki ta 
cu hopi mamay famia ta sufriendo. Loke cu nan ta bon 
den dje ta persigui hendenan politicamente. Den tur 
tempo a sinta solamente un biaha cu director di e re- 
fineria mientras cu partnernan mes ta bisa cu nan ta 
contra apertura di e refineria. 

Esaki ta bira di cinco biaha cu MEP ta den Gobierno cu 
refineria ta cera of operador ta cambia. E ta un lastima 
y esey ta un realidad, e cambio cu pueblo a vota p’e, 
pero bou engaño. Y den tur esaki ta pone medida riba 
lomba di pueblo, y enrikisiendo famia y amigonan. 

Casonan di 
ladronicia ta 
sigui aumenta 
na gran escala 

NO tin dia ta pasa cu casonan di ladronicia 
ta wordo registra na polis ora cu denun- 
cianan drenta riba e tipo di abusonan aki. 
Diahuebs mainta e ciudadano di inicial A 
biba na Turibana, a pidi presencia di polis 
ya cu desconocinan a kibra y drenta horta 
den su cas. 

Ora cu polisnan a yega cerca e homber el a 
declara cu e mainta ey pa banda di 7.30 el 
a cera su cas na yabi y a bay haci algun re- 
spondi pero ora cu el a yega cas bek banda 
di 10.30, el a ripara mesora c’un screen di 
un bentana tabata benta abou. 

Mesora el a sospecha cu nan a drenta den 
su cas via di e bentana ey y su temor a wor- 
do confirma ora cu el a drenta den su cas. 
E cas tabata tur reboltia cu cosnan tira aki 
aya y ora cu el a bay controla kico nan por 
a bay cune, el a haya falta di un laptop di 
un balor di $800 cu tabata den su camber. 
Tambe nan a bay c’un renchi dede di oro y 
dos holoshi di man di marca Fossil cu taba- 
ta den sala riba un cashi y segun e denun- 
ciante a no a duna ningun hende permiso 
pa drenta su cas. 

E lo entrega un keho pa asina autoridad- 
nan concerni por trata di haya e antisocial- 
nan aki y nan wordo castiga pa e abusonan 
aki. 

Patruya a informa central di esaki tambe. 

Ta anuncia hoorzitting pa R0PY 
den prome siman di December 



E proceso di ROPV ta andando pa cual desde prome di October 
e concepto di ROPV (cROPV) tabata ‘ter inzage’ na diferente 
localidad y online, comunidad por a tuma nota di e plan na 
oficina di DIP durante un periodo di un luna (te cu prome di 
November 2019). Manera cu ya a informa comunidad, desde 
prome di November a inicia cu e proceso di zienswijze cu ta tu- 
mando luga te cu prome di December 2019. Comunidad ainda 
tin e oportunidad pa entrega comentario y pensamentonan por 
escrito a base di locual cu a mira of constata den e temporada 
di un luna di inzage riba e concepto di e ROPV. 

Considerando cu e fecha aki ta riba un diadomingo, huridica- 
mente comunidad por entrega zienswijze te cu dialuna 2 di de- 
cember pa 12or di merdia! Ta importante pa comunidad tuma 
nota di e fecha y menciona pa no keda afo, pesey ta haci peti- 
cion na comunidad pa entrega esaki mas liher cu ta posibel. 

Inicio hoorzitting 

Unabes cu e proceso di zienswijze pa ROPV termina ta inicia 
di biaha cu e hoorzittingen cu lo tuma lugar riba e siguiente 
fechanan: 

• 3 y 9 di december 2019 di 4or di atardi pa 6or di atardi na DIP. 

• 5 y 6 di december di 9or pa llor di mainta den sala di 
conferencia grandi di DOW. 

Pues tur persona cu a entrega zienswijze lo ricibi e oportuni- 
dad pa reuni cu DIP durante di 20 minuut pa trata cualkier 
preocupacion y intercambia pensamento. Ta spera di conta cu 
presencia di tur persona cu a entrega zienswijze, pa di e forma 
aki forma parti na e proceso di democratisering di e ROPV. 

Famia problematico a ataca otro Chines 



DIAHUEBS atardi pa anochi a 
surgi un problema serio na un su- 
permercado situa den Caya Boes 
Orman. Tawata trata di dos grupo, 
esta propetarionan di e Supermer- 
cado Chines y un famia. 

A resulta cu e famia aki aparente- 
mente lo no mag drenta algun su- 
permercado Chines den e area. 

E mes un famia aki tawata esnan 
envolvi den e hortamento di un 
boter di Glacial na e supermercado 
Win Lee, situa den Weststraat al- 
gun tempo atras. 

Eynan tambe a surgi un bringa- 
mento. 

Diahuebs atardi pa anochi no ta 
conoci kiko nan haci e biaha aki, 
pero nan lo a worda saca of prohibo 
di drenta e Supermarket. 

Esaki lo no a cay den bon tera cer- 
ca e mama y su yiunan morocho, 
cu tawata den e compania di un 
homber mas. 



Bay bin bek 

Loke e Chinesnan no a spera ta cu 
nan lo a bin bek y purba drenta cu 
forsa e supermercado. 

Ariba imagennan di Camara di Sig- 
uridad por mira un di e morochonan 
sacando loke ta parse un cuchiu, y 
lo a usa esaki tambe, poniendo e na 
garganta di un Chines. 

Mirando esaki un otro Chines lo a 
sali pa yuda su paisano cu un biga. 
Aki a start un bululu cu a termi- 
na na coremento tras di otro ariba 
caya. 

E morochonan of un di nan lo a man- 
da un klinker of parti di un klinker 
ariba e Chines, esaki lo no a dale. 

Despues ela coy un piedra y mande 
ariba dje atrobe y esaki si a dale na 
su pia. 



Na yegada di polis e famia a duna 
nan parti y polis a bay over na de- 
tene dos Chines cu aparentemente 
lo a defende nan mes. 

Ambos a wordo aresta y transporta 
cu Transportwagen pa Warda. 

E parti aki ta poco confuso, door cu e 
dos Chinesnan lo a sali defende nan 
mes. Y ta nan negoshi pa sa ken of 
no ta drenta nan luga. 

Loke e polisnan no tawata sa e mo- 
mento ey ta cu e hobennan morocho 
cu a bira conoci bou e nomber Gla- 
cial a saca cuchiu y pone na altura 
di garganta di un di e Chinesnan. 
Manera nos a bisa caba mas ariba, 
ey ta unda e Chines cu ta omo a sali 
na vanguardia di su sobrino y nan 
a keda deteni. 

No ta conoci si autoridad lo a bay 
over na detene e yiu cu a usa cuchiu 
pa menasa hende. 

Studicmte a wordo corta na Scol Pa Ofishi 



CU urgencia polis a wordo dirigi diabierna 
mainta banda di 10.30 pa un caso di cortamen- 
to cu cuchi, cu un studiane na SPO na Mabon. 
Ora cu e yega na e sitio a bin topa en berdad 
c’un hoben studiante c’un corta formal na su 
pia parti ariba, cual lo a wordo propina pa un 
otro alumno kende tambe tabata den e luga. 
Inicialmente a informa na polis cu e dos ho- 
benann aki tabata hayando les den e sector di 
cushina y tabata hacienda wega cu otro y pa 
motibonan cu ainda no ta mucho cla, un di nan 
a corta e otro net riba su rudia y a bin halto 
lagando e hoben c’un corta serio cual tabata 
sangra profusamente. 

A pidi presencia di ambulans mesora pa at- 
ende cu e hoben herida mientras cu polisnan a 
bya over tambe na detene e otro hoben envolvi 
y kende a wordo transporta despues pa warda 
di polis na Oranjestad pa wordo someti na mas 
interogacion. Te ainda no ta mucho cla kico 
por a pasa cu e incidente cu a bin na momento 
cu nan tabata chansa cu otro of e ta un caso di 
agresion cu arma blanco. 



FIN di AÑA 

Dunando aporte na e interes di comunidad comercial en general: 

KVK ta entrega Zienswijze di 


Comercio riba e 



DIAHUEBS 28 di november 2019 Camara di Comercio 
y Industria (KvK) a entrega su zienswijze riba e concepto 
ROPv (Ruimtelijk Ontwikkelingsplan met Voorschriften). 
E documento ROPv ta formalisa e reglamentacion di e Plan 
Preparatorio di Desaroyo Teritorial. Manera KvK a indica 
den un comunicado anteriormente, e ROPv ta percura pa 
e desaroyo di e areanan y e funcionalidad di e areanan di 
pais Aruba. Un ROPv ta carga e reglanan cu ta describi na 
kico areanan ta wordo destina, kico por wordo construi y 
e uso di e terenonan di Aruba. E regulacion di e ROPv ta 
e reglanan huridico na cua tur hende tin cu mantene nan 
mes. No ta solamente pa gobierno, pero tambe tur individ- 
uo y entidad existente. Como representantenan di KvK, sr. 
Kawish Misier, presidente di directiva di KvK y sra. Sonja 
Velthuizen, directora di KvK a haci entrega di e zienswijze 
den forma oficial. 

E proceso di ROPv y e contribucion di sector comer- 
cial den esaki 

E zienswijze ta e opinion cu ta wordo formula encuanto e 
concepto ROPv. A base di e articulo 19 di e LRO por haci 
cambionan a base di zienswijzen. E Minister di Infrastruc- 
tura tin cierto autoridad cu ta brinda e posibilidad pa haci 
cambionan den e regulacion di e ROPv a base di zienswi- 
jzen cu a wordo deposita. 

KvK a formula su zienswijze a base di informacion cu KvK 
a ricibi via e directiva di KvK y tambe loke a drenta via 
e-mail. Asina tambe ta tene cuenta cu tur ideanan y preo- 
cupacion cu e comunidad ta expresa y ta inclui esaki den 
forma structura pa yega na un ROPv cu ta tene considera- 
cion cu comunidad den tur aspecto y den un forma trans- 
parente. 


concepto ROPv 



KvK ta aprecia e diferente puntonan cu a wordo treci dilan- 
ti door di comercio y directiva di KvK ta comparti y ta haya 
e aporte uno hopi valido. KvK ta para tras un ROPv cu 
mester tene cuenta cu comunidad completo y cu tur doño di 
propiedad of negoshi por eherce nan derecho y asina cumpli 
cu rekisitonan. Asuntonan cu den e concepto ROPv, cu ta 
desvia di e ROP di 2009 mester tene consideracion cu situa- 
cion precedente y carga cu un splicacion y estudio profundo 
pa por hustifica e ROP y ROPv 2019. Mester remarca cu 
ROP 2009 no a wordo acompaña pa un ROPv y cu e formali- 
sacion di un ROPv ta hopi importante. E ROPv lo describi 
e reglamentacion di zonanan y nan uso pa e siguiente diez 
aña y e ta afecta e desaroyo di Aruba den tur aspecto. 

KvK ta spera cu Ministerio di Infrastructura ta mira e im- 
portancia di scucha e pueblo cu sigur no kier sali perhudica 
pa via di un decision no bon delibera pero cu ta tene consid- 
eracion cu nan aporte a base di nan propio conocemento y 
experiencia. KvK kier recorda pueblo cu si kier mas infor- 
macion por haya esaki riba www.dip.aw y cu tin te diabi- 
erna 29 di november pa entrega nan opinion den forma di 
un zienswijze por escrito. 

Por lesa e zienswijze di KvK riba su website medio e siguien- 
te link: 

https://arubachamber.com/zienswiize ROPv.pdf 

Durante dialogo triparte a discuti e ley aki 

Despues di 26 cma e ley di ARBO 
unanimamente aproba den DTSL 




DIABIERNA 29 di November a termina dos dia di 
Dialogo Tripartita Social Laboral cu a conta cu partici- 
pacion di Gremionan Comercial, Sindical y Guberna- 
mental encabesa pa Minister di Labor, Sr. Glenbert F. 
Croes. 

Durante e di dos sesion di DTSL cu tabatin un dura- 
cion di dos dia, riba e prome dia a conta cu presencia 
di Minister President tambe kende durante su diserta- 
cion a expresa su admiracion y aprecio pa e plataforma 
di dialogo. Manera e prome mandatario a declara cu 
esaki mester bira e manera pa hunto dialoga pa logra 
e miho pa Aruba. 

Ley di ARBO 

E proceso di e ley aki a cuminsa na aña 1993. E ember- 
gadura di e ley di ARBO ta asina grandi cu na mas di 
un ocasion el a keda poni un banda. Manera cu Minis- 
ter Glenbert Croes a introduci un Dialogo Tripartita 
conforme exigencia y reglamentacion di ILO (Interna- 
tional Labor Organisation), un di e puntonan cu e man- 
datario a pone como prioridad tabata tratamento di e 



Ley di ARBO cu ta e ley cu lo regula salud, siguridad 
y bienestar na pia di trabou pa tur trahado. Y esaki 
orguyosamente a conta cu aprobacion unanime di tur 
gremio. 

Dialogo 

Durante e dialogo a repasa e proposicion di ley cu spli- 
cacion amplio riba cada pregunta cu a surgi. Y capitulo 
pa capitulo a expresa aprobacion. 

E dialogo den e formato di DTSL lo continua y e prox- 
imo topico cu lo bira discusion na nivel di DTSL, ta 
keda defini proponi pa gremionan. Gremio comercial a 
propone 5 punto pa e proximo dialogonan. Gremio sin- 
dical a propone 5 punto tambe. Gobierno tin 6 punto cu 
lo kier trece riba mesa di discusion. Y punto pa punto 
cada un lo keda trata den e mesun formato aki den fu- 
turo. 

Minister Glenbert Croes ta sumamente orguyoso di e 
organisacion, di e aprobacion y mas cu logico di e gran 
logro unanime aki y a expresa su aprecio y admiracion 
na tur presente pa nan contribucion valioso. 

Parlamentario Benny Sevinger: 

No tin problema cu Rocco Tfong a 
entrega otro keho na Ministerio Publico 


RIBA Dia di Gracia no ta e momento adecuado pa trece 
informacionan cu no ta mucho positivo na conocemento 
di pueblo pero miembro di fraccion di AVP, sr Benny 
Sevinger ta kere cu ta necesario pa coregi disparatenan 
cu politiconan rival ta trece dilanti. 

Sr Sevinger a mustra cu esaki ta necesario ora cu scu- 
cha y mira politionan trata di manipula opinion di 
pueblo cu storianan di nan banda so sin sikiera trata 
di mustra e otro banda di e storia, buscando asina pa 
pueblo kere loke nan ta bisa. 

“Rocco Tjong diaranson a duna un declaracion riba al- 
gun cos cu mi a trece dilanti diamars ultimo den confer- 
encia di prensa y ta bon pa mi mustra e parti cu Tjong 
no kier papia ariba oa asina pueblo haya sa kende Roc- 
co Tjon ta. 

Tin diferente cos cu el a bisa cu nos tin cu para keto un 
rato pa analisa esakinan y contradeci loke el a insinua 
despues. 

Pa hopi tempo caba nos ta mira sr Tjong ta haci su 
cosnan, supuestamente el a drenta politica pa hiba un 
politica nobo pero mientras tanto nos ta riparando cu 
e ta un persona kende ta bida den un cashi di glas y ta 
hunga wega di tira piedra riba tur hende, principal- 
mente riba contrincantenan di AVP, kendenan segun 
e no ta integro, esunnan cu ta corupto, esunnan cu ta 
ladron y despues ta sconde man. 

Pa mi experencia personal mi tin cu mustra cu Rocco 
Tjon ora cu el a drenta parlamanto den e prome siman 
caba, el a bay para na Ministerio Publico cu rapport 
contra mi persona pa haci un denuncia cu Benny Sev- 
inger ta corupto, cu Benny ta ladron, cu Benny Sev- 
inger ta bende droga, cu Benny Sevinger ta bende arma 
y tur esaki ta mustra ki tipo di persona a drenta den 
Parlamento.” 

Parlamentario Sevinger a sigui mustra cu e no a kibra 
cabes cu nan, ya cu pa añanan largo e ta den politica, 
ocho aña den parlemento y ocho aña como Minister y 
for di dia cu su persona a firma e prome papel como 
Minister, partido MEP a cuminsa yama su persona pa 
corupto y ladron. 



“Añanan largo a insulta mi famia, insulta mi casa y 
ningun a worry pa loke ta trata yiu di Benny Sevinger, 
con e mucha aki ta bay scol, kico su amigonan ta pensa, 
kico nan ta puntre di su tata. 

Awor mi por scucha sr Tjong ta papia dado momento cu 
ta lamentabel cu e caso cu a wordo menciona, ta trata 
di su yiu, cu aparantemente tin mas derecho cu e yiu di 
Benny Sevinger. 

Sin duda mi ta sigur cu e casonan aki ta di lamenta y 
muchanan ta sufri bou di e tipo di casonan aki y e tipo 
di politica aki pero Benny Sevinger su yiu no a cay for 
d palo y tur e añanan cu boso ta abusa, bosonan ta tira 
mokete tur dia den Solo di Pueblo, cu Benny Sevinger 
ta corupto, e ta ladron, cu e ta bende droga, e ta bende 
arma, ningun hende a kibra cabes. 

Benny Sevinger no a yora pero awor cu mi a kinipo bo 
un rato, bo a cuminsa yora y bo a bay Ministerio Pu- 
blico, bo kier entrega keho un biaha mas pa loke mi a 
bisa. 

Be my guest Rocco y mi ta bisa bo persona, ‘el que nada 
debe, nada teme’ y mi ta bisa bo, bo berdad den bo cara 
y mi ta bisa pueblo kende bo ta, ya cu nos tur a kere 
den bo,” parlamentario Benny Sevinger a declara. 

Despues cu caso di abuso contra yiu a bin dilanti 

Reaccion di lider di fraccion di MEP 
tabata mas tanto otro atake politico 


DESPUES di a wordo sacudi practicamente dia- 
huebs mainta pa declaracion di Parlamentario 
Benny Sevinger di AVP, e mesun atardi e miem- 
bro di Parlamento Rocco Tjong a dicidi di reacciona 
mesora na medionan di comunicacion. 

Sinembargo tur loke sr Tjong a trece dilanti, no tin 
nada di haber cu e esencia di e caso, of e base di loke 
Benny Sevinger a divulga den oranan di diahuebs 
mainta. 

Ningun momento e lider di fraccion di MEP a pro- 
fundisa su mes den e varios puntonan cu sr Sev- 
inger a trece dilanti den su declaracion mainta pero 
msa bien a papia riba un investigacion cu Ministe- 
rio Publico ta hibando contra di e ex Minister, riba 
peticion di e propio Rocco Tjong y otro coleganan. 
Den oranan di mainte e Parlamentario di AVP a 
divulga hopi detaye riba henter e caso contra Rocco 
Tjong caminda entre otro HOF no por a sigui cu e 
caso ya cu Ministerio Publico di Aruba no kier a 


sigui cu e investigacionnan a base di dos rapport di 
dos specialista traha riba e caso dne cual sr Tjong 
lo ta envolvi. 

Diferente aspecto di e acusacionnan cu su ex casa y 
su yiu muhe a wordo presenta diahuebs mainta pa 
parlamentario di AVP, sr Benny Sevinger, a spe- 
ra cu Rocco Tjong lo a duna un reaccion mas ‘in- 
houdelijk’ riba e puntonan aki. 

Sinembargo tur loke e lider di fraccion di MEP a 
haci ta di lansa otro atake politico formal contra di 
Benny Sevinger, asumiendo rol di hues y hurado 
den un caso cu ta ser investiga dor di Ministerio 
Publico, a base di acusacionnan cu e propio sr Tjong 
y su fraccion a hiba contra di e ex Minister. 

E1 a papia mas di Benny Sevinger cu defende su 
propio honor, su propio integridad y a insisti pa 
trata di pinta un rival politico como malo, pa colmo 
haciendo loke e mes kier acusa Sevinger di dje, esta 
di asumi un posicion politico agresivo. 


Trahado ta wordo sigui pa hendenan sospechoso 

DIAHUEBS atardi banda di 3.40 un señora di inicial G a presenta 
na warda di polis pa un inkietud y miedo cu e tin. 

Segun e denunciante cu pa algun dia caba e ta ripara cu tin un 
grupo di hoben ta colgando rond di e oficina caminda cu e ta traha na 
Paradera y cu esaki ta net ora cu e ta bay pa cera e oficina. 

E1 a ripara cu grupo ta pasa den un auto cu glas nan getint y tambe 
nan ta pasa riba brommer y un di e autonan ta color shinishi y segun 
su declaracion, cu tin ora e ta wordo sigui pa e auto aki ora cu e Sali 
di trabou. 

Autoridadnan a avisa e señora pa e tuma precaucion ora cu e ta cera 
e oficina manera laga un hende homber bin buske y compañe pa cas 
y laga un hende bay cune te na su cas. 

Tambe el a wordo conseha pa bati alarma na number 100 asina cu 
e ripara cu e ta wordo persigui pa un auto pa asina mesora polisnan 
bin duna asistencia. 

Shete dokter a haya nan diploma di 
specialisacion den Salud Ocupacional 



DIABIERNA atardi Minister di Salubridad Publico 
Sr. Dangui Oduber tabata na Hyatt Place pa atende un 
ceremonia unda cu 7 empleado di SVb a ricibi nan diplo- 
ma. Aki e mandatario a hiba un discurso enfocando riba e 
importancia pa nos mediconan keda haya e oportunidad 
pa sigui specialisa nan mes pa asina por duna un servicio 
di calidad na e comunidad. 

E 7 graduadonan a ricibi nan diploma di specialista den 
Salud Ocupacional. E mandatario a menciona den su dis- 
curso cu e ta contento di por a forma parti di e ceremonia 
special y historico aki. Pa prome biaha pais Aruba ta logra 
reconoce un educacion profesional di specialisacion den 
ramo di medicina. Oficialmente e estudio ta yama “Arts 
Arbeiden Gezondheid Aruba” pues specialista den Salud 
Ocupacional. 

E meta principal tras di e estudio aki ta pa nos mediconan 
general specialisa riba e tereno di Salud Ocupacional na 
Aruba, asina e mandatario a trece dilanti. 

Minister Dangui Oduber a gradici SVb pa bin cu e iniciati- 
va di estudio aki y tambe instituto Hulandes “The Nether- 
lands school of public and occupational Health”(NSPOH) 
pa nan gran sosten y sin laga afo Gobierno di Aruba, tur 
a hunga un rol importante den e desaroyo y realisacion 
di e estudio aki, asina e mandatario a indica. Esaki sigur 
ta un logro grandi pa Aruba pa motibo cu e tipo di trayec- 
tonan aki ta otorga e oportunidad pa Aruba por forma su 
propio specialistanan y reconoce e specialismo aki riba 
termino corto. 

“Como Minister di Salubridad Publico mi ta sumamente 
orguyoso cu Aruba por ofrece e tipo di specialisacion aki 
cual ta duna nos mediconan oportunidad pa sigui special- 
isa nan mes y asina duna un servicio di calidad na nan 
pashentnan. 



E parti mas special di e specialisacion aki ta cu den coopera- 
cion entre SVb y NSPOH a desaroya un trayecto di estudio 
riba e mesun nivel cu esun di Hulanda cual e unico dife- 
rencia ta cu e estudio aki na Aruba a wordo specificamente 
adapta pa por haci e medico specialisa pa cu e situacion lab- 
oral di Aruba y cumpli cu e leynan vigente riba nos isla” 
asina Minister Oduber a menciona den su discurso. 

Segun e mandatario, Ministerio di Salubridad conhunta- 
mente cu Departamento di Salud Publico a percura na su 
luga pa e specialismo aki haya su reconocimento mereci den 
e ley di AruBIG. Na e momento aki ya caba un decreto na- 
cional a wordo traha cu ta contene entre otro e concepto pa 
reconoce e specialismo aki na e mesun momento cu AruBIG 
drenta na vigor pa tur medico na Aruba. 

E mandatario a yama danki na Sr. Edwin Jacobs, Dr. Harrie 
Veneman di e instituto di NSPOH, Dr.Romijn y Dr. Bieze di 
e opleiding di SVb, Inspecteur General di salud Sra. Lopez- 
Peña. Finalmente Minister Oduber ta felicita SVb pa carga e 
vision di Gobierno y e 7 mediconan cu a gradua den nan spe- 
cialisacion di “Arbeiden Gezondheid Aruba”masha pabien. 

Ningun momento Hof a bisa cu Rocco Tjong ta inocente 

Experto ta mustra cu caso Tjong ta mustra 
otro pedofielnan con evita castigo 


Parlamentario pa fraccion di AVP, Ben- 
ny Sevinger den su reaccion riba de- 
claracionan di Parlamentario di MEP 
Rocco Tjong, a mustra cu den pasado 
caba e persona aki a sconde cierdo ber- 
dadnan tristo di su bida y awor ainda e 
ta kere cu e por sigui cu e mentira aki. 
“Otro cos Rocco a bisa den su conferen- 
cia di prensa, relaciona c’un otro vonnis 
cu bo a saca, ta cu Hof a declara bo liber 
pero bo no ta splica pueblo pakico Hof 
no a tuma e caso cu a wordo entrega e 
tempo ey. 

Si bo persona no kier splica pueblo es- 
aki ami ta hacie y pakico Hof no kier a 
tuma e caso, pasobra manera abogado 
Flanegin ta bisa ta cu pa bo tin un caso 
‘strafrechtelijk’ den Corte, Ministerio 
Publico tin cu entrega esaki strafrech- 
telijk despues di a haci un onderzoek y 
esey no a tuma luga. 

Ora cu e mucha a bisa su Mama kico a 
pasa, e Mama a bay conforme e stapnan 
di haci un denuncia y e abogado ta bisa 
cu esaki a confirma e mama a bay na po- 
lis pa haci un denuncia, despues a bay 
sicologo, despues a bay dokter pa traha 
e rapportnan y hiba esakinan pa Minis- 
terio Publico pa cuminsa un onderzoek. 
E señora, dokter sicologo ta splica den e 
documento cu su rapport no ta pa con- 
dena ningun hende pero su rapport ta 
pa mustra Ministerio Publico cu tin sufi- 
ciente prueba pa cuminsa un onderzoek 
cu lo caba den Corte unda Hues lo tuma 
un decision. 

E caso no a yega di e leu ey pa motibo cu 
Ministerio Publico no a acepta rapport 
di e dokter y ni e sicologo y Ministerio 
Publico a pidi un di dos opinion na Cor- 
sou y esaki a wordo haci pa un siciater 
na Corsou y a yega na mesun conclusion 
cu esun di e dokter y siciater na Aruba 
y Ministerio Publico no a acepta esaki 
tampoco. Ministerio Publico a manda 
e rapportnan di siciater y sicologonan 
tanto di Aruba como di Corsou, pa un 
instancia na Hulanda cu ta e Landelijke 


Expertisegroep Bijzondere Zedenzaken. 
LEBZ, cual a keda lanta caminda abo- 
gado Flanegin ta bisa lo siguiente: 
‘segun abogado Flanegin Ministerio Pu- 
blico a scoge pa no kere e diferente rap- 
portnan traha pa diferente experto pero 
a prefera pa laga un instancia Hulanda, 
esta e LEBZ, cu a wordo lanta pa duna 
Ministerio Publico Hulandes un man, 
laga nan duna nan opinion riba e rap- 
portnan aki. 

E instancia aki a bisa cu nan tin duda 
den e rapportnan y den e documento e 
señora ta splica cu ora e carta ey, e ad- 
vies cu a bin di Hulanda, a puntra Min- 
isterio Publico di Aruba pa wak kico e 
instancia na Hulanda ta considera cu e 
expertonan di Aruba y di Corsou, no a 
haci corecto. 

Y den e documento e señora ta mustra 
cu nan no tabatin mag te dia di awe, di 
wak pakico nan rapport no ta cuadra y 
nan rapport no ta profesional. 

Te awe e rapport aki di Landelijke Ex- 
pertisegroep Bijzondere Zedenzaken, a 
wordo divulga pa asina nan por a de- 
fende den Ministerio Publico y bisa nan 
cu nan no ta di acuerdo cu e opinion di 
Hulanda y pa Ministerio Publico cum- 
insa un investigacion. 

E no a yega na investigacion y ora cu 
mama di e mucha a dicidi di bay Hof pa 
pidi e instancia aki pa pidi Ministerio 
Publico haci un investigacion, su peti- 
cion a wordo rechasa. 

Hof a mustra cu e motibo ta cu Minis- 
terio Publico ta kere e instancia na Hu- 
landa. 

No tabatin un investigacion manera bo 
a bisa diaranson Rocco Tjong, cu bo a 
Sali liber den e investigacion y Ministe- 
rio Publico a bay bo tras. 

Den e documento aki ta mustra cu e 
señora kende ta ex Fiscal y abogado 
di mama di e mucha, ta mustra cu e 
mama a cana camindanan necesario, se- 
gun proceduranan di Kinder en Zeden- 
politie y e unico diferencia den e caso 


aki tabata, contrario na otro casonan, cu 
Ministerio Publico no a detene e perso- 
na acusa, Rocco Tjong, y trece duda den 
rapport di expertonan. 

Pues Rocco Ministerio Publico no a bay 
over na detene bo manera nan sa haci a 
base di rapportnan di mesun dokternan 
aki prome cu esaki pero laga si ta Ben- 
ny Sevinger, nan lo a detene mi persona 
prome cu mi a yega cas. 

No bo no a wordo deteni pasobra Rocco 
Tjong tabata un persona di rango halto 
den polis y no por duda den un persona 
di rango asina halto den polis y den su 
integridad. 

Expertonan a mustra cu algo no ta klop 
cu Ministerio Publico no a bay over na 
investigabo pero sra Flanegin a sigui 
mustra den e documento aki cu cualkier 
persona cu keda acusa di comete abuso- 
nan sexual, mester exigi di Ministerio 
Publico pa manda e rapportnan di ex- 
pertonan pa Hulanda. 

Pues Rocco e documento aki ta señala cu 
bo a comete abuso sexual, anto miho bo 
bay keha e persona aki, bay Ministerio 
Publico y mi por duna bo un copia Rocco, 
pa bo keha e ex Fiscal aki. 

Bay keh’e Rocco, bay bise cu abo ta un 
persona integro, pasobra el a mustra 
den documento di e caso aki, cu e no por 
compronde con Ministerio Publico por a 
actua di e forma ey de e caso di bo per- 
sona. 

Rocco bo a hiba asina hopi caso contra 
mi persona pa Ministerio Publico pero 
corda hiba e caso aki tambe pa nan in- 
vestiga, sigur ora cu nos lesa den e do- 
cunmento cu e caso aki di Rocco Tjong, e 
sicologo na Corsou, ta bisa cu ta preocu- 
pa cu e caso aki di Rocco Tjong, lo pone 
otro pedofielnan haya un astucia con pa 
busca un forma pa defende nan mes den 
futuro. 

Pues Rocco e experto aki di Corsou a 
yama bo persona un pedofiel,” Parla- 
mentario Benny Sevinger a declara. 

DIABIERNA merdia algo prome cu 3:30 
informacion a drenta di un accidente serio 
entre auto cu bicicleta, bou di e brug di 
Hato. 

Na yegada di polis nan a bin topa cu e 
ciclista cu lo a haya sla na cabes, y tawata 
wanta su cabes cu ambos man. 

Na e sitio por a mira e bicicleta color berde 
benta un banda y dos auto, cua ta e vehi- 
culo envolvi no ta mucha cla. 

Paramediconan cu a yega na e sitio mesora 
a cuminsa atende cu e cabayero cu tawata 
tin sanger visibel na su cabes. 

Despues di un rato a pone ariba Stretcher 
y hinke den Ambulance unda a sali direc- 
cion Hospital. 

Polis tawata tin e caminda cera pa asina 
haci nan investigacion. 

Mester remarca cu na e mesun momento 
un otro ciclista a wordo gedal door di un 
auto altura di Aurora Funeral Home na 
ariba Watty Vos Boulevard. 


Auto a dal cidista na Hato 

Lider di Partido AVP Mike Eman 

Trome Minfister ta celebra 
su fracaso a costo di dolor cu 
e mes ta causa den pueblo 


E rapport cu Banco Central di Aruba reciente- 
mente a publica over di opinion di consumidor- 
nan den e di tres kwartaal di 2019, ta motibo di 
gran preocupacion no solamente pa partido AVP, 
pero tambe otro instancianan cu ta mira e resul- 
tado aki como uno hopi negativo. Segun lider di 
partido AVP, Mike Eman e “Consumer Confi- 
dence Survey’ a bolbe revela pa di tres raportahe 
sigui pa e aña’ki, un caida formal den e poder 
di compra y otro desaroyonan economico cu ta 
wordo afecta pa e maneho di e actual gobierno 
di Aruba. E analisis di BCA, segun srEman, ta 
confirma cu tin un caida grandi den e confiansa 
cu pueblo tin den presente y den futuro di e pais. 
E sentimento y opinion di ciudadanonan aki na 
Aruba awor aki ta sumamente negativo y ta debi 
na circunstancianan di bida cu nan ta aden na e 
momentonan aki. 


REDUCCION DI DEFICIT SIN MEDIDA 

E lider di AVP a sigui mustra cu si mira esaki den porcen- 
tahe, e reduccion di deficit cu gobierno di AVP a realisa, di 
9 pa 5 pa yega 3.7 y despues yega 2%, ta mucho mas grandi 
cu locual gobierno di MEPORED ta purba logra awe. Ariba 
dje tur hende por mira y sinti cu e reduccion di 1 of 2% di e 
deficit, ta bayendo acompaña c’un cantidad di medida cu tin 
henter comunidad strangula. Esey no a sosode bou gobierno 
di AVP! 

“Eynan ta e diferencia di nos gobernacion y e gobernacion 
actual. E gobierno di MEPORED un bes mas a adopta e mod- 
elo di medida en bes di haci loke Gobierno di AVP a haci, 
esta di enfoca riba crecemento economico, pa hiba Aruba di- 
lanti, crea cupo di trabou, crea crecemento economico, crea 
miho distribucion di entrada den nos comunidad, pa asina 
tin un miho calidad di bida y un bon poder di compra di nos 
conciudadanonan.” 


Mike Eman: “E rapport di Banco Central cu ta 
mustra riba e falta di confiansa grandi cu tin den 
comunidad, ta trece nos na e tema principal di 
discusionnan politico durante e dianan aki, cu 
ta ‘voorwaardelijkeaanwijzing’ cu e gobierno di 
Aruba a haya, e forma con gobierno ta acercando 
e retonan di presupuesto y con gobierno di ME- 
PORED ta hiba e deliberacionnan cu Hulanda. 
Durante di nos periodo nos a logra di reduci e 
deficit di pais Aruba entre 7 pa 8% na 2009 ora 
nos a drenta gobierno. Na 2015 nos a bahe na 
3.5%, na 2016 nos a bahe na 2% y nos tabata na 
caminda pa bahe na 0.5% na 2017. Anto esaki ta 
cu cifranan certifica di CFT! 

Den rapportnan di Rekenkamer a resulta despu- 
es cu tur dos e normanan aki, tanto e 3.5% como 
e 2% di 2016 tabata mas abou cu 2%. CFT a cer- 
tifica cu nos gobierno a logra e reduccionnan di e 
deficit den presupuesto.” 


Loke ta bon di e modelo di crece en bes di medida ta cu na 
mes momento cu economia ta crece, gobierno ta haya mas 
entrada pa e por reduci e deficit. Ta parce cu gobierno di 
MEPORED ta prefera di tuma MEDIDA riba pueblo. Mike 
Eman: “E modelo di crece y hiba pais y pueblo dilanti ta e 
modelo cu nos di AVP a para p’e durante di tur nos añanan 
di gobernacion y cu exito.”Enberdad den tempo di gobierno 
di AVP por a mira tur rond di Aruba crecemento economico, 
inversionnan tumando luga, mas hende tabata haya trabou, 
poder di compra tabata wordo fortifica y awe tur hende por 
mira e metodo di partido MEP, cu ta e mesun cu nan a adop- 
ta den pasado y cu e mes un sorto di medidanan riba pueblo. 
Segun e lider di AVP esaki no ta nada straño mirando tur e 
ex ministernan cu nan tin ta cana rond como conseheronan 
den e gabinete aki. Nan simplemente a tuma over y sigui cu 
loke nan tabata haci den nan periodo di gobernacion for di 
2001 pa 2009. Nan a sigui cu e gobernacion di tuma medida! 
Anto awor ta hasta celebra cu nan ta tuma medida y causa 
mas dolor den pueblo! 

Departamento di Salud Publico conhuntamente cu e 
Team di Calamidad di Aruba ta informa lo siguiente 


MANERA conoci caba siman pasa Dr. Horacio Odu- 
ber Hospital a haye confronta cu un situacion di un 
atake cibernetico. 

Diaranson anochi, 27 di november Minister Presiden- 
te interino a splica e motibo pakico a activa e Team di 
Calamidad. Pa es motibo aki nos di Departamento di 
Salud Publico kier informa comunidad di e desaroyo- 
nan di e ultimo 24 oranan. 

Tin bon comunicacion entre Dr. Horacio Oduber Hos- 
pital y e Team di Calamidad y por reafirma cu e situa- 
cion di IT na Dr. Horacio Oduber Hospital ta controla. 
Cada dia tin adelantonan grandi den e parti di IT pero 
ainda falta pa restaura e netwerk. 

Pa es motibo aki ta pidi comprension di parti di usu- 
arionan di Hospital pa si e caso no ta hopi urgente, pa 
preferiblemente bay dokter di cas pa evita cu mester 
warda hopi na Departamento di Emergencia. 



Alaves e Team di Calamidad kier a recomenda tur 
instancianan pa revisa nan sistema regularmente y 
si tin mester di un “up-date” pa haci esaki mesora y 
asina proteha nan seguridad cibernetico. 

Lo keda mantene comunidad di Aruba na altura di cu- 
alkier evento relaciona cu e topico aki regularmente 
pa evita cualkier inconveniencia. 



Aruba Bank ta reconoce su 
empleado superior di November 

PA Aruba Bank e empleado ta central ora di priminti e clientenan 
“Un Experencia Superior”. Cu esaki den mente Aruba Bank ta nomina 
un empleado ehemplar tur luna. E empleado cu ta scogi ta esun cu du- 
rante di e luna a haci su maximo esfuerso pa brinda momentonan su- 
perior na tur esunnan cu bishita Aruba Bank of haci uzo di un manera 
of otro di un servicio di banco. Sra. Eveline Christiaans a ser seleccio- 
na durante di luna di November pa su positivismo, bon comunicacion 
y etica di trabou sobresaliente. 

Sra. Eveline Christiaans, Senior Retail Banking Representative, sem- 
per ta duna un servicio superior na clientenan den su area di trabou. 
Aruba Bank ta reconoce e importancia pa refleha ariba calidad di 
trabounan duna na nos clientenan. Eveline su dinamismo, profesion- 
alismo y eficiencia a haci cu el a wordo nomina y reconoci como un 
empleado superior. Aruba Bank ta felicita y gradici e miembronan di e 
famia di Aruba Bank cu a wordo nomina pa cliente y of colega pa yuda 
brinda tur cliente “Un Experiencia Superior”. Pabien Eveline! 

Aruba Excellence Foundation ta organisa 
su prome ACP Youth Event cu Zjeito! 


ARUBA Excellence Foundation (A.E.F.) tabata tin e 
honor pa organisa su prome A.C.P. Youth event y haci 
esaki en colaboracion cu Fundacion Museo Arubano 
(F.M.A.) y The Ritz-Carlton Aruba. E evento dinamico 
y interactivo a tuma lugar na The Ritz-Carlton Aruba 
y tabata specialmente pa studiantenan di 3e klas di 
Colegio San Antonio. Durante e evento aki, e 100 stu- 
diante a ricibi un presentacion di kico ta ‘Aruba Cer- 
tification Program’, (A.C.P.) y dicon ta importante pa 
personanan cu ta traha den sector di Turismo wordo 
certifica. A enfoca cu nos isla ta depende ariba e sec- 
tor di Turismo como unico fuente di entrada, y esaki 
ta nifica cu ta importante pa brinda servicio excelente 
y comparti informacion corecto y consistente cu cada 
persona cu ta bishita nos isla. 

Nos isla tin un caracteristica unico cu nos ta demostra 
na momento cu nos ta brinda servicio na nos bishitan- 
tenan. E servicio excelente aki, nos ta yama servicio 
cu ‘Zjeito’. A splica e studiantenan cu esaki ta un di e 
aspecto cu ta atrae e bishitante pa scohe nos isla, como 
tambe ta pone cu e ta regresa pa un segundo bishita of 
mas. Nos ta brinda un servicio hospitalario, acompaña 
pa nos cordialidad, amabilidad, carisma y amor pa e 
trabou cu nos ta eherce. Esaki ta distingui nos isla for 
di otro destinacion nan den Caribe. 

Loke cu e studiantenan tambe a experencia ta e con- 
cepto di ‘storytelling’ cu a wordo guia pa Fundacion 
Museo Arubano (F.M.A.). E studiantenan a wordo par- 
ti den grupo un poco mas chikito. Ariba mesa di cada 
grupo, nan a ricibi diferente artefactonan di antes y 
nan mester a duna nan propio relato en corto, tocante 
e artefacto, sin cu a ricibi informacion di antemano. 
Despues di esaki, e miembronan di e team di F.M.A. 
a conta e storia real y corecto di cada artefacto. Tur 
esaki ta pa enfatisa e importancia di conoce historia 
corecto di nos isla y e papel cu cada un di nos tin ora 
di traspasa e informacion den un forma interactivo na 
nos bishitantenan. 

E alumnonan a ricibi tambe un presentacion detaya 



di The Ritz-Carlton Aruba tocante nan filosofia: ‘We 
are Ladies and Gentlemen serving Ladies and Gentle- 
men’. A splica kico ta wordo spera di cada persona cu 
scohe pa traha na e hotel aki pa loke ta trata nan ac- 
titud, etica di labor y codigo di conducta. Por ultimo 
tambe nan a haya un tremendo tayer di Ali Hector 
di ‘Zhuzhed by Ali’ caminda cu a elabora ariba ves- 
tuario cu ta apropia pa bisti ora di bay por ehempel 
un entrevista di trabou y of con pa bisti en general na 
momento cu un persona ta bay traha. 

Aruba Excellence Foundation a wordo institui door 
di Aruba Tourism Authority na Juni 2018 y ta e fun- 
dacion encarga pa entre otro ehecuta e Aruba Certi- 
fication Program (A.C.P.) como tambe e programa di 
Happy Information Officers (H.I.O.). 

Meta principal di e fundacion ta pa sigui desaroya 
y implementa A.C.P. y H.I.O. como tambe otro pro- 
grama specialmente diseña pa certifica personanan cu 
ta traha den sector di servicio y hospitalidad p’asina 
percura cu e nivel di servicio excelente di Aruba ya 
bon conoci, por keda riba un nivel halto. 

Exitoso control di DIP, KPA y BCI 

A tene accion ariba garagenan ilegal 




SEGUN vocero di BCI Robby Rosel tin 
un control severo cu ta tumando lugar riba 
garage nan ilegal na casnan cu ta yena cu 
auto bieuw y ta duna hopi dolor di cabes p’e 
bisiñanan. Si bo tin bo garage na bo cas zorg 
pa bo tin tur bo papelnan na ordo. Diahuebs 
mainta DIP, KPA, BCI a sali pa 3 cas cu 
ta uzando tereno di gobierno pa pone auto. 
N’e sitio nos a papia cu e doñonan y nan a 
priminti di lo cuminsa ruim op e lugarnan. 
Riba e fotonan por mira hopi di e autonan 
den mondi, pronto tur lo bay. 

Parlamentario Edgard Vrolijk (MEP): 

"Robert Candelaria di AVP ta e prome politico 
cu a drenta politica cu un garantia solido" 



TRISTESA ta ora bo constata con du- 
rante rueda di prensa di AVP un Rob- 
ert Candelaria, kende mester lesa for 
di un papel cu nan a skirbi pe, ta pur- 
ba ataca Rocco Tjon y purba hustifica 
su cobardia y manera e mes ta bisa: 
“wie met pek omgaat, wordt ermee 
besmet” y locual netamente ta pas- 
ando cu su persona. E motibo cu mi ta 
reacciona ta pasobra awo Candelaria 
ta purba tira culpa riba e amigonan 
nobo den parlamento cu awo ta pre- 
siona Rocco Tjon pa reacciona asina, 
cu ta otro desesperacion di AVP. 

Wie met pek omgaat, wordt ermee 
besmet 

Robert Candelaria no mester bay om 
cu pek pasobra e mes ta parti di e pek. 
Na momento cu bo ta scoge como e su- 
puesto bon amigo di Rocco Tjon y ta 
laga otronan atacha su imagen treci- 
endo cosnan cu bo sa cu no ta ber- 
dad, bo ta mescos cu esnan di AVP. 
Na comienso nos ta corda con Rocco 
Tjon tabata defende bo cu fervor pero 
manera nos a bis’e, na final bo lo wak 
ken ta bo amigo y awe realidad ta bati 
na su porta unda cu e persona cu el 
a considera como un amigo/un ruman 
ta laga su partido cu e ta afilia na dje 
lastr’e con cu e kier sin bisa nada pa- 
sobra e no por otro tampoco. 


E unico politico cu a drenta po- 
litica cu garantia 

Ora mi a scucha Candelaria bisa cu 
el a drenta politica pa traha pa Aruba 
ta un hilaridad di mas grandi cu mi a 
tende. Robert Candelaria ta e prome 
politico cu a drenta politica cu un 
garantia. Pa e por ta riba lista, AVP 
mester a percura pa su esposa haya 
trabao na Belastingdienst y pasa di- 
lanti tur otro trahador cu tambe por 
ehecuta e mesun trabao. Banda di 
esaki a nombr’e tambe como director 
di Directie Scheepvaart Aruba y al- 
abes a percura pa a paga su biahenan 
unda el a bin negosha su garantia. Y 
pa colmo Mike de Meza pa e lunanan 
di eleccion mester a pone riba payroll 
pa e por campaña y den dado caso si 
e no logra drenta parlamento y nan 
gana eleccion e tin su trabao garan- 
tisa como director di Scheepvaart. Y 
ainda bo kiermen bo a drenta politica 
pa traha pa Aruba? Ta pa bo saco bo a 
bin traha. Pa Aruba hamas y nunca. 

Un partido politico afilia cu baho 
mundo 

Candelaria ta cuestiona Rocco y su 
amigonan nobo pa tira lodo y persigui 
hende y bringa Hulanda. Rocco Tjon y 
su amigonan nobo ta para pa husticia 
y ta para fuerte contra Hulanda pa 
salvaguardia nos autonomia y cuida 
locual nos grandinan manera nos Lib- 
ertador Betico Croes a lucha pe y ta 
nos deber di mantene. Robert Cande- 
laria y su partido AVP hamas a para 
pa salvaguardia nos autonomia pero 
alcontrario semper a lucha pa entrega 
esaki bek na Hulanda y sigur Cande- 
laria cu escogencia pa bay cu AVP ta 
muestra ken Candelaria ta pasobra 
‘soort zoekt soort’, unda un homber cu 
mester para pa husticia ta miembro 


activo di un organisacion cu mas bien 
parce un organisacion mafioso afilia 
cu baho mundo y sigur cu corupcion y 
mal uso di nan poder. 

Algun di e miembronan di AVP 
condena 

AVP ta e unico partido politico cu su 
miembronan a ser condena manera ta 
e caso di ex minister Tico Croes con- 
dena, ex minister Paul Croes conde- 
na, ex minister Benny Sevinger awo 
acusa di 5 delito y tambe a drenta cas 
di ex politico di AVP Gaby Werleman 
den caso di Sevinger, amigonan den 
mundo di droga y corupcion deteni 
entre nan Carvajal, Rincon y tambe 
famia pega cu miembronan riba lista, 
ta indicacion cu AVP ta mustra mas 
bien un organisacion Mafioso. Neta- 
mente cu esakinan Candelaria ta afil- 
ia como un miembro mas y esaki su 
coleganan tambe te ainda no por caba 
di comprende con un ex Alto Comisa- 
rio cu mester ta un homber para pa 
husticia ta afilia na e grupo aki di AVP 
y riba dje defende maldad tambe, ta 
haci mas bisto cu: Soort zoekt Soort. 

Por ultimo nos tin di bisa cu si Can- 
delaria ta kere di pretende cu e no 
a kibra un copi y cada bes nan pone 
papel pa e lesa pasobra e ta un mu- 
cha manda di Mike Eman, nos lo keda 
record’e cu e no ta mas cu un mas di 
e grupo considera mafioso den pueblo 
yama AVP. Banda di ta acepta tur 
maldad y sigur su atakenan infunda 
contra nos miembronan, nos lo keda 
record’e con sinberguensa e ta na 
momento cu e ta e unico politico cu a 
drenta arena politica cu un garantia 
unda cu pueblo di Aruba lo mester 
percura pa su sobrevivencia riba cus- 
tia di e pueblo aki. 

Wega grandi di Domino diasabra awor! 





flf 



DIASABRA 30 di november 
shonnan amante di domino, ta bay 
tin supuestamente e “Main Bout” 
di e temporada di domino aki na e 
unico Domino Square Garden na 
mundo, esta 99 Bar & Restaurant 
na grens di Kudawecha y Calabas! 
Shonnan manera un y tur sa nos 
ta drentando e last lap di campe- 
onato di domino na 99 Bar & Res- 
taurant, y diasabra awo ta dos gi- 
gante lo topa otro pa wak ta con ta 


“separate the men from the boys”! 
E dos teamnan cu lo bay enfrenta 
otro estilo un pa tera un pa lama, lo 
ta nada menos cu e trabuconan di 
Team Caba Co’ contra nan eterno 
rival cu ta Team Sero Blanco! Aki- 
nan ta “fireworks” ta bay tin shon- 
nan, ya cu cada team ta pretende cu 
ta nan t’e dokternan den domino! 
Tin “boze tongen” cu ta fluister cu 
esakinan t’e teamnan cu ta husan- 
do “Inteligencia Artificial” pa gana 


wega. Cos di wak tin shonnan! 
Manera semper e bataya lo cumin- 
sa pa 8’or di anochi y e bar y cushina 
lo ta bon surti cu e conocido snacks 
nan completamente gratis manera 
ta 99 Bar & Restaurant so sa di 
haci! Pues shonnan, diasabra 30 
di november awo, bini un bini tur 
pa 8’or di anochi pa e espectacular 
“Main Bout” na 99 Bar & Restau- 
rant, e unico Domino Square Gar- 
den na mundo! Yegaaaa! 

UN 8NECHI DI PAEABRA DI DIQ8 


I DIADOMINGO DI ADVENT 

1 lect.: ffls 2,1-5 

Salmo: □ 122 

2 lect.: [Rom 13,11-14 
Evangelio: Mt 24, 37-44 

Den e tempo aya, Hesus a bisa su discipelnan: Mescos cu a pasa den tempo di Noe, lo 
pasa dia Yiu di hende bini. Den e dianan ey, prome cu diluvio, e hendenan tabata 
come, bebe y casa te dia Noe a drenta arca. Nan no tabata realisa kico tabata pasa te 
ora diluvio a bin hisa nan tur bay cu nan; asina lo pasa, ora e Yiu di hende bini. Lo tin 
dos homber den cunucu; un ta keda, e otro e Yiu di hende ta bay cune. Lo tin dos 
muhe ta mula trigo cu un mulina di man; un ta keda, e otro e Yiu di hende ta bay cune. 
P’esey sea alerta! Pasobra boso no sa ki dia boso Señor ta bini. Bo por ta sigur: si 
doño di cas tabata sa ki ora den anochi ladron ta bini, lo el a keda lanta y lo no a laga 
ladron kibra drenta su cas. P’esey, boso tambe sea semper prepara anto, pasobra e Yiu 
di hende ta bini un ora cu bo no ta sper’E. 



Palabra di Señor! 


MENSAHE 

“Advent” kiermen: ‘espera’ y su tempo ta e tempo di preparacion 
pa e encuentro cu esun cu nos ta spera. Mas importante ta e 
persona cu nos ta spera, mas intensivo mester ta e tempo di 
preparacion. Como nos ta spera Hesus mes cu ta nos Salbador e 
tempo di advent mester tin un importancia super special. E 
ambiente di e “espera” aki ta totalmente diferente cu e ambiente di 
Pasco di Nacemento. Evangelio di awe ta papia riba e “espera” di e 
ultimo binida di Hesus. Hesus mes ta siña su discipelnan con nan 
mester prepara nan mes pa e encuentro aki. Como nos no sa ki dia 
esey lo sosede, p’esey E ta duna nos dos recomendacion; 

■ Na prome luga nos mester ta atento y sensibel den tur circunstancia: ora nos ta come 
y bebe; ora nos ta drumi y sosega; ora nos ta traha of diberti. Nos mester ta atento, 
pasobra tur e actividadnan aki por yuda nos gana of perde bida etemo. 

Un cristian den tur circunstancia di su bida mester corda cu un dia nos mester para 
dilanti di Dios pa duna cuenta di cada instante di nos bida. 

■ E di dos recomendacion ta pa nos vigila den tur momento. Actitud di vigilancia por 
yuda nos scapa di sorpresanan no desea. 

P.e. e ta yuda nos scapa di ladronnan cu ta horta nos paz interior y kita nos gracia di 
Dios. Tentacion di satanas of mal influencia di nos ambiente por resulta manera un 
ladron cu ta kita for di nos chispa di fe, speransa y bon custumbeman. Tin biaha ni nos 
ta ripara con nos ta perde e baloman spiritual cu nos a haya como gerencia di nos 
grandinan. Ta p’esey mester vigila, pa no permiti esey. 

Ta hopi pena cu tanto hende awendia ta ignora e tempo di advent. Fo’i november nan 
ta crea ambiente di supuesto Pasco y ni sikiera nan ta pensa riba advent den e sentido 
escatologico - di yegada di Hesus na final di tempo, of di yegada di Hesus ora yega e 
momento pa bandona e mundo aki; - momento di nos morto. VIGILA, esey ta 
advent! 



ORACION 

Señor, no laga nos cay den tentacion! 


PROPOSITO 



Evalua bo comportacion diario, si e ta digno di un sirbido di Dios y por merece como 
pago, bida etema. 

MNICA EaseNeckPain 

Desaroyadora Monica Etlien Oduber 


DANKI na Passion awe e pro- 
ducto maraviyoso aki por worde 
ofreci! Añanan largo di investiga- 
cion y intento pa por a ofrece na 
communidad y mundo henter un 
systema masha facil pa por supera 
masha hopi condition di malesa cu 
en realidad ta malestar! Aruba, un 
Paraiso, te ora cu como Arubiano 
bo kier aporta na bo communidad. 
E systema ta uno no facil pa uno 
crioyo por lansa, den mi caso, su 
propio producto globalmente. Bu- 
rocracia tin nos como un estado den 
reino manera tweede rangs burger. 
Nos ta Hulandes pero no “Hulan- 
des”? Con esey por? Tur loke un 
Hulandes por bou di tratadonan 
international no ta conta pa nos 
isla? Merca ta impone hopi rekesito 
pa esnan cu no ta cay bou di nan 
treaty den e caso aki Hulandes no 
“Hulandes”?. OMG! No ta e razon 
di e relato aki... si ta, cu loke cu mi 
kier a informa ta mucho mas inte- 

resante.Porfin mi por ofrece mi 

producto MNICA Ease Neck Pain 
offcialmente na Aruba aunke cu ai- 
nda ta wardando riba e e-commerce 
cu ta laga nos den espera pa por 
yega international mente tambe. 
10 aña pendiente di e-Commerce 
local. 

Cu 30 aña di investigacion tras di 
lomba por bisa cu e producto por 


MNICA 

AIIIA 

www.easeneckpain.org 


yuda cu mas di 125 conditon corpo- 
ral medico cu ta worde trata como 
malesa pero ta dies un of varios 
malestar! E curpa mes ta un auto 
recuperador si nos dune e tempo 
necesario di sosiego y bon alimen- 
tacion pero den un systema di bida 
cu responsabilidad pa cumpli ca- 
balmente cu e rekesitonan di com- 
munidad cu ta exgihi un ser huma- 
no ta multi-functional ta resta poco 
tempo pa nos mes. Lanta rapido, 
come rapido, biba rapido. Nos ta 
den un era di rapidez cu ta caba cu 
nos y easki ta bin cobra mas ainda 
ora nos tempel, e curpa no ta haya 
e tempo pa regenera, pues ta bay 
over na suministro di pildernan pa 
cada mal estar, e.o. Stress, Bipo- 
lairidad, Insomnia, Fibromyalgia, 
Migraine, dolor, dolor, dolor! Pero 
ta paso nos no tin tempo pa sosega 
e rijnan di espera ta largo na Dok- 
ter y e otro ta... nos alimentacion 
cu ta geneticamente altera cual 
tampoco ta aporta na yuda nos cu 
salud! Pues e dos systemanan aki 


ta mantene nos den circulacion sin 
haya e berdadero alivio pa e male- 
starnan pavia cu tur dos ta system- 
anan governa pa interes economin- 
co y no pa e ser humano su salud. 
Cu e dos systemanan aki manipula 
ta na cada ken pa cuida su mes. 

Den mi empeño cu esaki mi a logra 
decifra un systema con pa for di bo 
propio cas, atende riba di mas di 
125 condition di malestar cu porfin 
mi por ofrece localmente den cual 
mi kier a extende mi inmenso grat- 
itud na Plaze Book Shop na Dakota 
Y Botica Santa Cruz pa nan a kere 
den e producto y na unda nan ta 
obtenibel na un bon prijs pa e por 
yega serca mas hende pa alivia. E 
pakete ta encera 1. Cusinchi spe- 
cial MNICA pa support — 2. Buki 
electronico, yena cu infomacion 
calve, cu bo por lesa for di bo cel- 
lular of kindle una vez cu download 
via e website via un code tras di e 
carchi. 3.0tro buki chikito di 10 pa- 
gina pa atende cu dolor di lomba. 
4. Tas pa lama. Y ya cu nos ta den 
temporada di regalonan, tene con- 
sideracion di un producto local, cu 
alavez di ta un souvernier, ta tam- 
be un support pa Alivio pa mas di 
125 condition. Pa mas info bishita 
www.easeneckpain.org cu tambe 
ta casi cla pa e producto por yega 
globalmente. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


583-1400 


i 


www.awemainta.com 


Jjff www.facebook.com/awemainta 


583-1444 

Na caminda pa "Hey... ta Pasco! ,/ den Ser'i Noka 

Nos arttistanan local ta invita bo pa un anochi magico 


DIAHUEBS 19 di december 
proximo, e teatro monumental y 
historico di Ser’i Noka lo bisti di 
gala pa ta e anfitrion di e regreso di 
e gran concierto “Hey... ta Pasco!” 
di Edjean Semeleer. 

Esaki lo no ta solamente e celebra- 
cion di Edjean su 25 aña den faran- 
dula, pero tambe e lo ta un esfuerzo 
pa yega na mas fondo pa sigui cu 
e trabao di restauracion y renoba- 
cion di nos teatro den aire liber. 



Varios artista, entre nan cantante 
y musiconan local, a uni nan mes 
na e proyecto aki, considerando su 
importancia y balor cultural. 

Algun cu nos ta menciona awe ta 
Rocco Franken, Maryann Rodri- 
guez, Buddy Vesprey y Jeane- 
dy Semeleer cu ta cantantenan 
hoben excelente y exitoso cu 
uni pa brinda nan apoyo y sos- 
ten completo na e proyecto aki. 
E cantantenan aki a expresa nan 
admiracion y respet pa e trabao im- 
pactante cu Edjean ta haciendo pa 
25 aña caba y nan ta sinti nan mes 
honra di por bay comparti escenar- 
io cune durante un concierto asina 
spera, stima y gusta. 



Nan ta manda nan invitacion cor- 
dial na pueblo di Aruba pa asisti 
e anochi aki di 19 di december pa 
disfruta di un recital navideño 
magico y aporta na e hazaña di res- 
taura, renoba y crea un era nobo 
pa nos anfiteatro di Ser’i Noka. 
E lo ta un anochi espectacular den 
cual e herencia y rikeza musical di 
nos Tata di Cultura tambe lo re- 
salta. 



Nos artistanan ta comprometi pa 
sigui e ehempel y deseo di nos Padu 
Lampe, un gran propagador di nos 
cultura musical, pa sigui cu e es- 


fuerzo di mantene nos identidad 
bibo y sigui promove nos herencia 
cultural y rikeza musical. 



Companianan local manera New 
India Assurance, Setar, Super Food 
Plaza, Aruba Tourism Authority, 
Aruba Bank, Fantastic Gardens, 
Chocoglam, Subway, High Per- 
formance y Printshop a mira hopi 
importancia y balor agrega di e 
proyecto “Hey... ta Pasco!” y pesey 
a dicidi di brinda nan maximo sos- 
ten pa e por ta un realidad. Incluy- 
endo nos sister city cu ta Doral na 
Florida, via e organisacion OASCA 
(Oranjestad-Aruba Sister Cities 
Association). 

Esaki ta sirbi como ehempel cu nos 
artistanan local tin un rol suma- 
mente importante den uni y inspi- 
ra henter un comunidad. 

Caso di hogamento 


WILLEMSTAD - 28 di november 2019, alrededor 
di 13.54’or Central di Polis a ricibi notificacion di un 
caso di hogamento cu a tuma luga den Blue Room den 
area di playa Sta. Cruz. 

For di un investigacion cu polis a haci a resulta cu un 
grupo di turista a bay bishita e cueba den laman cu 
yama Blue Room. Na momento cu e grupo di turista 
a sali for di Blue Room nan a nota cu casa di un di e 
damanan no a regresa hunto cu e grupo. 

Algun persona hunto cu e guia a bolbe bay den e cueba 
y topa cu e homber for di conosemento riba un pida 
baranca. Nan a logra saca e homber aki for di e sitio, 
hinc’e den boto y bay playa Sta. Cruz cune. 

Personal di ambulans cu tabata na e sitio a purba na 
reanima e homber aki pero sin e resultado desea. 
Dokter di polis a constata morto di e homber turista 



di Texas. 

Manera ta custumber na momento di fayecimento di 
un estranhero, ta despues cu pone famianan oficial- 
mente na altura por publica nomber di e victima. 

Riba ordo di Ministerio Publico a confisca e curpa sin 
bida pa mas investigacion. 


Segun fiscal, acusado a cap 
orea di su tio cu machete y no cu boca 


WILLEMSTAD. Fiscal den su demanda a haya e 
acusacion proba, y a bisa cu e orea a keda di cap y no 
mord’e. Segun fiscal den su demanda e ta tene cuenta 
cu ta trata aki di un caso bieu y cu e acusado ta biba 
cu su frei, cu kende e tin yiu menor di edad. Tambe 
ta asina cu e victima ta esun cu a bin riba tereno di 
e acusado pa busca problema. Fiscal señora mr. de 
Groot a bisa cu e no ta haya cu e acusado mester bay 
prizon bek, pero si ta nesesario pa e acusado sigui guia 
di Reclassering y training contra su agrecion. 

Enfin fiscal a haci e demanda di 120 ora di trabou pa 
comunidad mas 18 luna castigo di prizon condicional 
cu un periodo di prueba di 3 aña. 

Abogado mr. Anthony Eustatius den su defensa a 


trese padilanti cu e victima a bisa cu su cliente a zuai 
cu machete, a la estilo Samurai, loke ta masha straño 
mes, pasobra si ta asina, e victima lo tabatin cap sigur 
na su cabes tambe, anto na otro partinan di su curpa, 
locual no ta e caso. 

Mirando esaki e abogado a pidi pa apsolv’e su cliente 
di tur culpa. 

Hues den su condena a bisa cu un tiki asina e orea a 
parse morde, pero den e caso aki e loke el a mira riba 
potret ta cap mes. 

Pues e no ta kere nada di morde. Hues a bisa cu e 
ta desvia for di e demanda di fiscal y ta sentencia e 
acusado na 80 ora di trabou pa comunidad, mas 1 aña 
di castigo condicional cu un periodo di prueba di 3 aña. 

Kenrich Kwidama sentencia pa 
posecion di arma di candela 


WILLEMSTAD,- Kennrich Kwidama di 24 aña 
di edad diaranson a presenta den sala di corte acusa 
pa posecion di arma di candela dia 11 di september 
ultimo. 


haya nan cu e personanan aki den outo. E acusado a 
bisa cu e no sa apsolutamente nada di cara tapa ni 
tampoco di atraco. 



Segun declaracion di Kennrich Kwidama ta na Land- 
fill el a haya e arma di candela cu finalmente el a bay 
cas cune pa e mustra su amigonan, paso ta prome bi- 
aha cu el a haya algo asina, esta un arma di candela. 
Segun e acusado ora su amigo a bin wak e, e tabatin 
e arma di candela hunto cune, pero ta apenas 2 dia e 
tabatin e arma y sigur no tabata su intencion pa haci 
algo robes. 


Humamento di marihuana den e tipo di casonan aki 
cu hobennan ta meti, casi no por keda afo. Na polis 
Kwidama a splica cu riba e dia di su detencion un ratu 
prome el a bay cu su amigonan den area di Piscadera, 
caminda nan a sinta bati nan curpa cu marihuana y ta 
djei ora nan tabata bandonando e sitio un outo di polis 
a reis riba nan. Kennrich Kwidama, manera el a splica 
diaranson, a spanta, saca e arma di candela fo’i su tas 
y purba scond’e den e outo. Pero polis a para nan y tira 
un control riguroso den e outo Nissan y asina ey a bin 
haya e arma di candela den e consol di e outo. Mesora 
Kwidama a bisa cu ta di dje e arma di candela ta. 


Pero hues a mustra cu e caso ta mucho mas serio cu e 
hoben aki kier laga parse, pasobra tabata un bewaker 
kende aya na Piscadera riba e dia ey a mira un 
outo Nissan pasa bay cu 3 homber sinta 
aden cu caranan tapa y pa colmo nan ta- 
bata move den direccion di Pirate Bay. 

Danki Dios cu e bewaker aki a 
yama polis cu a core yega 
rapidamente na e 
sitio, siguiendo 
e deskripcion 
cu nan a ricibi 
di e Nissan, 
anto asina 
ey polisnan a 


Mas despues hues a trese padilanti, cu un di e otro 
acusadonan durante interogacion a declara di a mira 
e arma di candela cu nan a lag’e mira riba potret den 
poder di e acusado Kwidama. 

Segun e declaracion aki e acusado lo tabatin e arma 
di candela hopi tempo caba. Aki Kennrich Kwidama a 
reacciona bisando cu esaki no ta berdad. 


Fiscal mesora a sinti e nesesidad pa elabora riba e 
fenomeno di armanan di candela den circulacion ac- 
tualmente na Corsou y cuanto problema esaki ta oca- 
cionando riba nos isla. Hopi atraco cu arma, tiroteo 
cu consecuencianan teribel y te hasta likidacionnan 
cruel. 

Fiscal a haya e acusacion proba y a demanda un cas- 
tigo di prizon di 24 luna di cual 6 condicional. Abogado 
mr. E Martha den su defensa di e cliente Kwidama, a 
bisa entre otro cu e no ta haya e declaracion di e otro 
acusado convinsente y a pidi hues pa tene cuenta cu 
esey. 

Pero hues solamente pa un krenchi asina a desvia for 
di e demanda di fiscal mr. E Bos, imponiendo un cas- 

tigo di prizon di 18 luna di cua 
6 luna condicional, mara 
na un periodo di prueba 
di 3 aña. 

WILLEMSTAD,- E hoben adulto Clifford Petrona 
di 24 aña di edad diaranson a keda sentencia na casti- 
go di prizon condicional y tambe trabou pa comunidad, 
pa maltrato severo di un homber. Ta masha remarca- 
bel cu casonan di maltrato fisico awendia ta na orden 
del dia den e comunidad chikito aki. 

Ministerio Publico den persona di fiscal senora mr 
Emma de Groot en principio a acusa Petrona pa in- 
tento di asesinato cu machete, dia 25 di mart 2018 
riba e homber Margaretha. 

Pa e hecho castigabel aki Petrona a keda encarsela cu 
10 dia, cu e prohibicion cu e no mag tin contacto cu e 
victima. 

Hues señora mr. Edelenbos a mustra cu ta trata aki 
di un problema basta largo cu e acusado tabatin cu e 
suegra y sobra famia. 

E acusado mes a bisa cu origen di e escalacion ta un 
gañamento cu a condusi na tur e problemanan. Petro- 
na, riba e dia en cuestion tabatin un discucion entre e 
y su suegra, di cual su suegra a bis’e stret pa e bay fo’i 
su cas. 

A reina un discucion caminda e yiu homber di e sueg- 
ra a ranca bini riba Petrona. 

Mas despues segun Petrona, dor cu el a sintie menasa 
el a pasa man y cue un machete pa defende su mes. 
Hues a haci e pregunta na e acusado dicon e mester 
a cue un machete y no simplemente usa su mannan. 
Petrona riba e pregunta ey a reacciona bisando cu e so 


tabata den e cas cu henter e famia presente. 

Pero el a bisa cu el a hala fey e discucion y a drenta 
su vehiculo bay su cas cu e machete, sinembargo no a 
dura masha cu el a tende un pitamento cu outo pafo 
di su cas. Ora cu el a wak, el a mira e tio di su frei, 
(kende ta un shofur di bus) hunto cu un yiu homber y 
un tanta para pafo riba su tereno. 

Dado momento e tio a baha y bise cu el a bin busca 
potmoni di e frei. Segun e acusado su frei a bis’e cu e 
loke e tio a bisa, no ta cuadra cu berdad. 

Petrona a laga e potmoni cai y e tio a bis’e pa e no bin 
nan cas mas y a ranca bin riba dje. E acusado Petrona 
den su declaracion den corte a bisa cu el a tira scop 
riba e tio cu a alcansa esaki den su pecho pa djei surgi 
un forsageo. 

Tabata durante e forsageo cu Petrona ainda cu un ma- 
chete den man, pero ningun momento so e no a cap e 
tio. Loke si Petrona a reconoce ta cu el a morde e tio na 
esaki su orea na momento cu nan tabata lucha cu otro. 
Hues señora mr Edelenbos a bisa e acusado cu den 
pasado el a mira tur sorto di herida pero e ta convensi 
cu loke el a mira riba potret ta nada otro sino cap di 
machete. 

E acusado a sigui insisti cu ningun momento so e no a 
cap e tio. Hues cu enfasis a desaproba loke e acusado 
a haci, pero a aña di cu loke e victima a haci di bin te 
riba tereno di e acusado busk’e problema, tampoco no 
ta nada corecto. E acusado a sigui bisa cu no tin nin- 
gun prueba cu el a cap e tio na esaki su orea. 

Celebracion 10 aña Starbucks 
Renaissance Marketplace 


DIAHUEBS ultimo a celebra 
cu 10 aña pasa Starbucks a hab- 
ri su portanan na Renaissance 
Marketplace y cu for di su aper- 
tura te awor e ta un di Aruba su 
favoritonan! Diariamente hopi 
ta esunnan cu ta sinta riba e 
terras pa disfruta di nan bebida 
favorito- sea friew of cayente- of 
tene nan reunion parti paden. 
E personal semper atento di 
Starbucks ta percura pa tur be- 
bida keda elabora cu e calidad 
necesario. Sea ta un espresso, 
un latte, cappuccino of un Flat 
White- tur bebida ta wordo tra- 
ha cu pasion dor di baristanan 
cu tin orguyo den nan trabou. 
Riba e dia aki a corta bolo cu 
Samuel Kelly cu tambe a cel- 
ebra 10 aña como barista na 
Starbucks Renaissance Mar- 
ketplace. E celebracion a con- 
ta tambe cu animacion di TBS 
Brassband y un seminario gra- 
tis presenta dor di Starbucks su 
Barista Champion y nominado 
di AHATA den categoria em- 
pleado di aña empresa grandi; 
Reginald Janga. 

Awor cu Pasco ta acerca, ta cor- 
da tur cliente riba e diferente 
‘mugsnan’, gift certificates i op- 
cionnan di regalo cu Starbucks 
tin. Ademas, bishita e Star- 
bucks mas serca dibo pa e re- 
galo di Sinterklaas tambe! Riba 
fotonan adhunto un impresion 
di e celebracion cu a tuma lugar 
diahuebs na Renaissance Mar- 
ketplace! 

Ccmcionncm di Pasco y Aña Nobo 
henter dia riba SETAR Cable Digital 



ALL GOOD 
HOLIDAY VIBES 


STINGRAy 


TEMPORADA di Pasco ta den porta y kico ta mas 
dushi cu scucha cancionnan di Pasco y Aña Nobo du- 
rante henter e luna. Manera custumber, SETAR hun- 
to cu Stingray ta ofrece 2 canal cu cancionnan (audio) 
di Pasco y Aña Nobo. 

Desde awo caba por disfruta di e canalnan aki riba: 
-451. Holiday Hits (normal e ta Opera Plus) 

- 470. Felices Fiestas (normal e ta Jazz Masters) 


bel riba iOS y Android, gratis. Asina aki bo por scucha 
bo genero di musica ki ora cu bo kier, unda cu bo ta 
desea na Aruba, tanten cu bo tin un conexion di In- 
ternet. Alabes, e ta obtenibel tambe riba desktop, riba 
www.webplayer.stingray.com. Sigui e instruccionnan 
riba website di Setar, www.setar.aw, na e seccion di 
TV Everywhere, con pa link bo account di Cable Digi- 
tal cu e Stingray app. 


Na banda di e 50 canalnan di musica audio cu Sting- 
ray ta ofrece, SETAR kier recorda tur cliente di Cable 
Digital pa download bo app di Stingray Music, obteni- 


SETAR ta invita un y tur pa disfruta di e canticanan 
durante e dushi temporada aki. Pa mas informacion 
por tuma contacto cu SETAR na 525-1700. 



SINTONISA TUR MERDIA, 
II RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

The Lord is my shepherd; I shall not want. 

He maketh me to lie down in green pastures: 
he leadeth me beside the still waters. 

He restoreth my soul: 

he leadeth me in the paths of righteousness for his 
name's sake. 

Psalm 23:1-3 

Cu hopi tristesa pero conforme cu boluntad di Dios, 
nos ta anuncia cu a bay laga nos den brasa di Señor: 



Eustaquio Francisco Nicolaas 

Mihor conoci como: y/ Bubu of Nick" 
*20-09-1937 - 24-11-2019 

Ex empleado di LAGO, Wickland, Saybolt, SGS Agency, 
Coastal, El Pasoy Valero 

Ex bestuurslid Aruba Amateur Weightlifting Associa- 
tion 

Ex secretario di National Oil Company of Aruba (Noca) 
Ex miembro di Carismatica (Savaneta) 

Casa: tAlexia Maria Nicolaas-Arends 

Yiunan: Gilbert y Raquel Nicolaas-Albertsz 

Gregory y Bernadete Nicolaas-de Abreu 
Marky Netty Nicolaas-Semerel 
Nieto(a)nan: Joshua Nicolaas, Gerald Nicolaas y 

Miosotis Nuñez Maldonado, Christopher Nicolaas y 
Niki Setembrino, Kiefer Nicolaas y Shanee Matos, 

Kevin Nicolaas y Kimberly da Silva, Kyle Nicolaas 
Manera nieto(a): Monica y Maikel 
Unico bisanieta: Aliza Nicolaas 
Rumannan: 

tAlfonso (Boy) y Carmen Nicolaas-Williamsy yiunan 
Euladio (Elio) y Anchi Nicolaas-Angela y yiunan 
Vda. Helena (Lena) Wanga-Nicolaas y yiunan 
Vda. Lelia Verweij Nicolaas y yiunan 
Juan(cito) y Diana Nicolaas- Rasmijn y yiunan 
Swa y cuñanan: 

tRicarda y tMathias Angela-Arends y yiunan 
Ronny y Lucia Arends-Boekhoudt y yiunan 
Jacinto y Jacintha Arends-Werleman y yiunan 
Sobrino- y sobrinanan, primo- y primanan, tur su 
ihanan, amigo- y amiganan y conocirnan na Aruba, 
Bonaire, Curacao y Hulanda 
Demas famia: Nicolaas, Arends, Albertsz, de 

Abreu, Semerel, Williams, Kock,Thijsen, Angela, 
Wanga, Rasmijn, Zoetrum, Frans,Tjin-A- Shoe, 
Agostien, Francees, Martis, George, Statia, Statie, 
Gonesh, Eybregts, Rog, Betrian y Werleman. 

Ayudante: Barbara Francis, Michaela Mondesir y 
Cas di ciudo San Nicolaas (SABA) 

Bisiñanan : van der Biezen, Paskel,Thijsen, Wever, 
van der Linden 

Oportunidad pa condolencia: Aurora Funeral Home, 
diabierna 29 di november 2019 di 7'or pa 9'or di 
anochi. 

Ta invita pa e acto di entiero cu lo tuma lugar diasabra 
30 di november 2019 di 9'or pa 11 'or di mainta na misa 
Sagrado Curason na Savaneta, despues saliendo pa 
Santana centraal na Sabana Basora. 

Enbes di flor of krans lo tin un box pa donacion na 
Fundacion Alzheimer Aruba. 

Despues di entiero no ta ricibi bishita di condolencia 
na cas. 


hSL 

"Laga tur cos cu ta den campo (tereno) 
y tur locual tin den nan, ta yen di goso" 
Salmo 96:12 



Sr. Francisco Chirino 

Miho Conoci"Chipen-Chipi" 

* 14-09-1935-t 27-11-2019 
Lid van Oranje Nassau, Ridder van Oranje Nassau 

Ex empleado di Douane Antias, 

Ex President y actual vice president Aruba Softball Bond 
Ex President di Sport Vereniging Trappers Club 
Co-fundador di Stichting Arubaanse Carnaval, Co-fundador 
di Comitee Olimpico Arubano, Ex Consehero I.D.E.F.R.E 
Miembro di CONCACAS, CONSURSA, International Softball 
Federation (WBSC) 

Miembro di Hall of Fame di International Softball Federation 
(WBSC) 

Yuinan: Giovanni - Maria 

Ginayyuinan na Boneiro 
Mescos cu yiu: Endy - Dilailah y yuinan 

Nieto: Howard y Carolin 
Gihan 

Ruman: tJuliana Tromp-Dirksz y famia 
tCornelia Chirino y famia 
tAntonio y Frida Chirino-Lourens y famia 
tPedro Dirskz y famia 


Sobrino(a): Jolanda, Vivian, Harold, tEfrain, Glenroy, 
Clifford Tromp y Famia 

Richard, Edwin Chirino y Famia, Ricky, 
Gregory Chirino y Famia 

EstherTromp,Wendy, tMicky, Enrique, 

Sharin Kelly y Famia 

Amiganan di cas: Flor, Fafa, Leonsita, SharonTromp, 
Michael Varis, Sra Sofia Croes y yuinan 
Su Ekiponnan di Baseball I Softball, Osegrape, 
Pinochio,Trappers Club, Marlboro, Richmond, Royal 
Power, Aruba Jrs, R.C.ATeam Pro-Endy y Movimento 
Electoral di Pueblo 

Famia: Chirino, Hermosen, Phelipa, Gomez, Croes, 
Marquez,Coffy,Tromp,Kelly, Dirksz, Ras, Feliciana 
demas famia cu ta mucho pa menciona y nos disculpa 
si nos por a lubida un familiares. 

Ta invita pa acto di despedida cual lo tuma lugar na 
Royal Funeral Home diamars 3 di December 2019 di 
1 'or pa 4'or di atardi. Cremacion lo tuma lugar despues 
den seno familiar. 

Ta pidi pa bin na trahe alegre y tambe uniforma. Na 
lugar di un flor un donashon ta apresia. 

Su mensahe"biba den pas y semper hari" 


Au^ra 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason, pero conforme cu boluntad 
di Señor, nos ta anuncia fayecimento di nos ser keri: 



Maria Margaretha Ignacio 

*10-06-1942-t29-11-2019 
Acto di despedida lo wordo anuncia despues 


A^ra 

"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Evemitha Jean Baptiste 

*06-05-1967 - t27-11-2019 
Acto di entiero lo wordoanunciadespues. 

A gar'e na tempo 

Lutzhario 
Koeiman a 
purba horta 
dos vehiculo 

"Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por stens di loke Señor ta hasi" 

Salmo 33 

Cu dolor na nos curason, 
nos ta anucia fayecimento di nos ser keri: 


Arlete Tromp 

*17-12-1990-+29-11-2019 
Acto di entiero lo wordo anuncia despues 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 


Maximo Feliciana 

*15-12-1935 - +29-11-2019 
Acto di entiero lo wordo anuncia despues. 


WILLEMSTAD,- Cosnan hopi straño ta pasando 
awendia na Corsou y esey sigur ta e caso cu e 
suidadano Lutzhario Koeiman di 22 aña, kende 
diaranson tabata den sala di corte pa responsabilisa 
su mes contra e acusacion di a purba horta 2 picop. 
Ta un acto castigabel cu Koeiman a comete hunto 
cu mas hende. Ambos picop ta di e marca Nissan 
Frontier y ta pertenese na e negoshinan Curacao 
Energy Vehicle Leasing Co N. V., respectivamente 
Salina Trading. LFn bewaker sumamente atento, 
kende ta encarga cu vigilancia na e empresa 
a discubri 2 bateria pon’e plenamente riba e 
tereno caminda e vehiculonan tabata staciona. E 
bewaker natural no a confia esaki y a sigui tira un 
bista mas despues pa constata cu bentana di un di 
e vehiculonan ya tabata kibra. 

Continuando cu e control di forma mas intensivo 
a bin reis riba e acusado Koeiman cu handschoen 
y algon artefacto riba e tereno. Tabata motibo pa 
yama polis cu a detene e acusado mesora. 


Den sala di corte diaranson Lutzhario Koeiman 
a reconoce cu e tabata riba e tereno berdad, pero 
no cu e intencion pa horta nada, e tabata kier wak 
algo riba e tereno caminda e vehiculonan tabata 
staciona. Pues redondamente el a nenga di a trata 
na bay cu dos vehiculo fo’i riba e tereno. Abogado 
señora mr. Snel a sostene su cliente bisando cu 
esaki no a bay na e sitio pa horta. 

E acusado a bisa cu e dia ey e intencion tabata 
pa djis wak e situacion pa despues nan bin bek 
eventoalmente. 

Hues mr. G Edelenbos a puntra e acusado, ta 
con bin anto cu e tabatin su cara tapa y tambe 
handschoen bisti. 

Fiscal mr Eva Bos a haya e acusacion proba y 
a haci demanda di 6 luna condicional, mas 150 
ora di trabou pa comunidad. Tambe fiscal a haci 
e demanda di 19.198 florin como daño perwisio 
di e vehiculo. Hues cu su sentencia a bay 
completamente di acuerdo cu e demanda di fiscal. 

The Lord is my shepherd; I shall not want. 

He maketh me to lie down in green pastures: 
he leadeth me beside the still waters. 

He restoreth my soul: 

he leadeth me in the paths of righteousness for his 
name's sake. 

Psalm 23:1-3 

With deep sorrow we announce the passing of 
our beloved mother and grandmother 



Cecilia Garra 

*09-04-1928 - +24-11-2019 
Widow of +Li An 


Left to mourn are her: 

ChildremTammie Lopez 
Jocelyn Garra 
+Melvin Garra 
+Guadalupe Garra 
Susan Garra 

LevieGarra and Rudy Mabalay 
Lucia Garra 
Teresa Garra 
Joseph Garra 

Grandchildren:Tayan Lopez, K-Ann, Karren, Ann Claire, 
Jasmine, RJ and Danica, Aaron and Arianne, Kenrick, 
Marichu, Mariel, Marjorie, Alyanna Li, Sharmaine, 
Kimberly, Jasmine 

The Funeral service will be held at the Inmaculate 
Conception at Sta Cruz on Tuesday December 3rd, 

2019 from 3 pm to 5 pm.The body will be laid at the 
catholic Cemetary in Sta Cruz. 

Viewing will be held at the Aurora Funeral Home on 
Monday December 2nd, 2019 from 8 pm to 10 pm 

We regret that we will not be able to receive any 
condolences after the funeral. 


J-Jesu5 a bisa: 

Ami ta e R esurecciony e Bida; 

Esun cu ta kere, den mi lo biba, 
aunque cuea muri. 

Juan 11:25 

Cu inmenso gratitud pa tur loke ela hasi pa nos y 
cu hopi dolor, famianan Lampe, Croes, Henriquez, Polvliet, 
Anaya, Eman, Van Veen, Nouel, Barbour y Raven ta participa 
cu a bai sosega nos Tata, Abuelo, Omo, Primo y Amigo stimá: 

Juan Chabaya Lampe 

mihd conoci como Padu del Caribe 

* 2 6 april 1920 - f 28 november 2019 



Casa: fDaisy Lampe-Croes 
Yiu: Vivian Adeline Lampe y Victor Samuel 
Nietonan: Ervin Anaya-Lampe y Amy Gootee 
Sonia Anaya-Lampe y Steffen Maas 
y nan tata Dr. Osvaldo Anaya 
Rumannan: f Edwin Oscar (Tom) Lampe y f Alida Lampe 
f Edmund Zeppenfeldt Lampe y esposa 
Sway cuña: f Herbert Sidney Croes y Ellen Croes-Raven 
f Violet Polvliet-Croes y f Adrianus Polvliet 
Primanan: Sheila Lampe 
Mimi Lampe 

Sobrino-y sobrinanan, primo-y primanany demasfamia, amigoy 
conocirnan naAruba, B oneiro, Corsou, Venezuela, Mercay Hulanda 

Ayudantenan di cuido na cas: Gloria Paul, Oneil Romero, 

Lucy (Corina) Capellan, Victor Samuel 
Amigonan di cas: David Cyboul, Livio Hermans 
M anerafamia: Belen y Dolfi Kock, Ruthy Vrieswijk 
Sumusiconan: Mario Middendorp, Ebby Peterson, 

Doedel Sophia, Papito Raphael 

Oportunidad pa despedida y condolencia: Plaza Padu, 
diahuebs 5 di december di 6 .30 pa 10.30 pm 

E restonan mortal di Padu lo ta reposá na Kerki Protestant den 
Wilhelminastraat, diabierna 6 di december di 3 'or te 5 'or pm. 
Lo tene un servicio pa despues sali den auto pa Santana 
Protestant, den Caya Ernesto Petronia. 


Despues di entiero no ta ricibi 
bishita di condolencia na cas. 

AWEMainta 


Diasabra, 30 November 2019 



%fAV f =Mainta 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona’ 



LiKe nos riba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 













